Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 3. számú melléklet a 89/2004. (IV. 20.) Korm. rendelethez
Paragraph Index: 935

6. Leírás A projekt a Közép-magyarországi régió északi felére irányul. Itt kb. 306 000 állandó lakos él 99 településen, melyekbõl 65 Pest, 34 pedig Nógrád megyébe tartozik. Továbbá számos természetvédelmi terület is van a projekt által érintett területen, mely dombokkal, hegyekkel tarkított vidék: a meglévõ mezõgazdasági és ipari tevékenységeken kívül turisztikai lehetõségei is jelentõsek. A lakosság java a terület déli részén elhelyezkedõ (Budapesthez közelebbi) településeken él: Dunakesziben, Fóton, Szentendrén, Gödön és Vácott. Kb. az érintett lakosság fele 11 városban él. A 99 település jelenlegi helyi hulladéklerakói általában a projekt által lefedett területen vannak; többségük szabályozatlan és nem felelnek meg a legelemibb környezetvédelmi vagy egészségügyi szempontoknak sem, így a törvény szerint be kell õket zárni. Igen kis mértékben folyik az újrahasznosítható és komposztálható hulladékok elkülönítése. A fentiek okán az érintett önkormányzatok úgy döntöttek, hogy együttes erõvel komplex hulladékkezelési projektbe kezdenek; és megbízták a Kelet-Pest Megyei Környezetvédelmi és Regionális Önkormányzati Szövetséget a projekt vitelével: a kidolgozástól a végrehajtáson keresztül a közvéleménnyel való megismertetésig. A részvevõ önkormányzatok közötti viszonyokat szabályozó, a projekt végrehajtására és irányítására vonatkozó konzorciumi szerzõdés felek általi aláírása jelenleg folyik. A megvalósítandó integrált hulladékkezelési rendszer keretében szelektív hulladékgyûjtés lesz; újrahasznosító és komposztáló berendezéseket telepítenek; két hulladékátrakó állomást építenek; számos hulladékudvart és gyûjtõszigetet üzemelnek be; és modern hulladéklerakót építenek, mely teljesen megfelel a hazai és az EU-elõírásoknak. A projekt keretében elvégzik még az aszódi és csörögi „megtûrt” szemétlerakóhelyek felszámolását is. A tervek szerint a kisebb településeken, családi házas övezetekben a lakosságtól szelektálva gyûjtik be a papír-, fém-, mûanyag- és üveghulladékot. A hulladékudvarokban és hulladékgyûjtõ szigeteken (melyeket a sûrûn lakott övezetekben állítanak fel) szintén elkülönítve gyûjtik majd a hulladékot (papírt, mûanyagot, „zöldhulladékot”, használt gumikat, bútorokat, elektromos háztartási gépeket, lejárt gyógyszereket, festékeket, vegyszereket stb.). A begyûjtött anyagot elszállítják az újrahasznosító és komposztálóüzemekbe; illetve minden nem újrahasznosítható szemetet (kivéve azokat az anyagokat, melyeket a telephely besorolása szerint tilos ott lerakni) a szemétlerakóba szállítanak. A meglévõ jármûparkot a szelektív gyûjtésre és a tömörített szemét átrakókból való elszállítására alkalmas jármûvek beszerzésével modernizálják. Technikai segítségnyújtás nevû komponense is lesz a projektnek, hogy a Projektvégrehajtási Egység kellõ szakértõi támogatást kaphasson; továbbá PR komponense is lesz a projektnek, hogy a lakosság megfelelõ tájékoztatásával javíthassák a szelektív hulladékgyûjtés hatékonyságát, javítsák az emberek környezet-tudatosságát és tudatosítsák az Európai Unió által nyújtott anyagi támogatás hasznosságát. 2004/50. szám A régió tervezett hulladékkezelési rendszere az alábbi infrastruktúrából áll össze: — 1 regionális lerakó Püspökszilágyban — 1,5 millió m3; — 2 átrakóudvar Aszódon és Szobon, összesített éves kapacitásuk 16 500 tonna; — 1 hulladékszelektáló üzem, éves kapacitása 10 000 tonna; — 2 komposztálótelep Püspökszilágyban és Szentendrén; — 13 hulladékudvar és 250 gyûjtõsziget. Felújítják továbbá a lerakóhoz vezetõ 2,8 km-es bekötõutat. Az egyes létesítményeket a vonatkozó EU-elõírásoknak megfelelõre tervezik. A projekt becsült élettartama 20 év; a teljes projekt 2005-tõl lesz mûködõképes. A hulladékkezelési rendszer üzemeltetõjét nyílt tenderen választják ki.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes